	Плански документ
	План за управување со Споменикот на природа „Куклица“ 


	Цели и/или предлог целите што треба да се постигнат со реализирањето на планскиот документ:

	Основна цел на Планот за управување со Споменик на природа „Куклица“ е заштита, презентација и управување со природните вредности на Спомеикот на природата „Куклица“.  
За постигнување на таа цел, Планот за управување дава визија за управување со Споменикот на природата „Куклица“ за долгорочен период, насоки за негова реализација, искажани преку општите цели и предложените програми и активности, со препознатливи механизми и носители на активностите, рокови за нивна имплементација како и механизми за мониторинг. Тој го унапредува разбирањето на подрачјето, неговото толкување и користење како образовно средство, и претставува поткрепа на локалната заедница во нејзиното културно, општествено и економско живеење. Планот има за цел да обезбеди целосна рамка за спроведување на одлуките за конзервација, управување и користење на доброто за период од десет години од денот на неговото усвојување. 

Во суштина, Планот има за цел да го дефинира значењето на доброто; да даде краток преглед на актуелните проблеми и предизвици; да ги дефинира целите за насочување на политиките и активностите во текот на имплементирање на Планот.



Поврзаност на документот со националните стратегиски, плански и програмски  цели
	Релевантни национални стратешки и плански документи
	Цели или барања утврдени со стратешките и планските документи

	Просторен План на Република Македонија (2002-2020)
	Основни цели на Просторниот План на РМ се: 

-Зголемување на вработеноста и постојано подобрување на материјалните, културните, општествените и другите услови за живот и работата на граѓаните; 

-Остварување на порамномерен регионален развој, со побрз развој на стопански недоволно развиените краишта; 

-Остварување на рационално користење, организирање и уредување на просторот со рационално разместување на производните сили; 

-Подобрување на степенот на искористеноста на енергетскиот систем и зголемување на неговата флексибилност и сигурност; 

-Подобрување на енергетската ефикасност-употреба на поквалитетни горива и пречистување на гасовите пред испуштањето во средината; 

-Заштеда на енергија од индустриско производство, аграр, енергетика и комунални дејности; 

-Користење на депониски и биогас и рециклажа како заштеда на суровини, природни ресурси и енергија; 

-Пошумување на терените и порационално користење на дрвната маса преку зголемување на техничкото за сметка на огревното дрво и отпадот од сеча; 

-Обезбедување доволно количини квалитетна вода за пиење и ревитализација и модернизација на системите за наводнување и водоснабдување; 

-Транспортен систем со минимални штетни влијанија на транспортот врз животната средина;

-Утврдување на програмски индикатори и мониторинг за следење на здравствената состојба на населението, во релација со квалитетот на средината; 

-Зачувување и заштита на сите простори (места) со исклучиви и неповторливи природни вредности од значење за научната, културно образовната, воспитната, рекреативната и други функции. 

	Национална стратегија за биолошка разновидност со акционен план, 2015 
	Главна цел на Стратегијата е: 

-Намалување на директните и индиректните притисоци врз биолошката разновидност; 

-Подобрување на статусот на биолошката разновидност преку зачувување на екосистемите, видовите и генетската разновидност заради зголемување на придобивките од биолошката разновидност и екосистемските услуги. 

	Национална стратегија за заштита на природата (2017-2027)
	Во Националната стратегија за заштита на природата, дефинирани се следните национални цели: 

НАЦИОНАЛНА ЦЕЛ 1: Геодиверзитетот и геонаследството и другите компоненти на природата (биолошката и пределската разновидност) соодветно да се идентификуваат, истражуваат, мониторираат и инвентаризираат. 

НАЦИОНАЛНА ЦЕЛ 2: Да се заштитат, зачуваат и мониторираат компонентите на геодиверзитетот, геонаследството, биолошката и пределската разновидност. 

НАЦИОНАЛНА ЦЕЛ 3: До 2022 година да се вгради политиката за заштита на природата во стратегиите, плановите и програмите во другите сектори. 

НАЦИОНАЛНА ЦЕЛ 4: Да се воспостави и практикува одржливо користење на геодиверзитетот, геонаследството и другите компоненти на природата (биолошката и пределската разновидност) преку употреба на традиционални знаења, иновации, најдобри пракси и позитивни стимулации за зачувување и одржливо користење на природата. 

НАЦИОНАЛНА ЦЕЛ 5: Да се унапреди законодавната рамка, согласно ЕУ легислативата и релевантните ратификувани меѓународни договори за заштита на природата и да се обезбеди соодветна институционална рамка преку зајакнување на административните капацитети. 

НАЦИОНАЛНА ЦЕЛ 6: Да се подигне нивото на информираност, едукација и промоција за вредностите и значењето на геодиверзитетот и геонаследството и другите компоненти на природата (биолошката и пределската разновидност); 

НАЦИОНАЛНА ЦЕЛ 7: Да се обезбеди континуирано и зголемено финансирање на заштитата на природата од буџетски средства на централно и локално ниво, од инвестиции и други извори на финансирање, преку воспоставување на соодветни одржливи и ефикасни модели на финансирање на заштитата и одржливото користење на природата. 

	Стратегија за регионален развој на Република Македонија (2009-2019); 


	Главните стратешки цели на Стратегијата се: 

-Конкурентни плански региони што се одликуваат со динамичен и одржлив развој; 

-Поголема демографска, економска, социјална и просторна кохезија помеѓу и во рамките на планските региони во Република Македонија. 

За постигнување на овие цели дефинирани се приоритети: 
Стратешка цел 1: 
Приоритет 1.1. Поттикнување на економскиот раст во планските региони, 

Приоритет 1.2. Развивање на современа и модерна инфраструктура во планските региони, 

Приоритет 1.3. Препознавање и искористување на иновативниот потенцијал и подигнување на техничко-технолошката основа на носечките индустрии во планските региони, 

Приоритет 1.4. Подигнување на нивото на човечкиот капитал во планските Региони, 

Приоритет 1.5. Креирање на конкурентски предности на планските региони, 

Приоритет 1.6. Оптимално користење и валоризација на природните ресурси и енергетските потенцијали во планските региони, 

Приоритет 1.7. Заштита на животната средина во планските региони 

Стратешка цел 2: 
Приоритет 2.1. Демографска ревитализација и порамномерна дистрибуција на населението помеѓу и внатре во планските региони, 

Приоритет 2.2. Градење на функционално-просторни структури за подобро интегрирање на урбаните со руралните средини во планските региони, 

Приоритет 2.3. Зголемување и порамномерна дисперзија на инвестициите и вработеноста помеѓу и во рамките на регионите, 

Приоритет 2.4. Подигнување на степенот на социјален развој во планските региони, 

Приоритет 2.5. Поддршка на подрачјата со специфични развојни потреби, 

Приоритет 2.6. Развивање на прекугранична и меѓусебна соработка на планските региони, 

Приоритет 2.7. Подигнување на капацитетите за планирање и реализација на развојот во планските региони. 

	Трет национален план на РМ кон Рамковната конвенција на ОН за климатски промени, 2014; 


	Зајакнување на базата на информации, аналитичкиот и институционалниот капацитет на клучните национални институции за интегрирање на приоритетите за климатските промени во националните стратегии за развој и релевантните секторски програми со обезбедување финансиска и техничка поддршка. 

Вклучување на Република Македонија во глобалните напори за ублажување на климатските промени и спроведување на обврските преземени од членството во Рамковната конвенција на Обединетите Нации за климатски промени и Кјото Протоколот. 

Исто така Планот вклучува: 

-Воспоставување на национален фонд за тестирање мерки за адаптација и воведување на видови, отпорни на суша; 

-Формирање на национален центар за суша; 

-Утврдување техники и постапки за култивирање, користење вештачки ѓубрива и рекламација на почвата за клучните култури во регионите погодени од климатските промени; 

-Воведување различни практики на орање за промовирање одржливи земјоделски практики; 
-Развивање техники за наводнување и водоснабдување; 

-Развивање критериуми и идентификација на начини на употреба на земјиштето и агроеколошки зони и сл. 

	Национална стратегија за одржлив развој (2009-2030);
	Основни цели на Стратегијата за одржлив развој се: 

-Да се користи механизмот за чист развој според протоколот од Кјото како дополнителна алатка за спроведување на проекти за намалени емисии на стакленички гасови и поттик на руралниот развој. 

Исто така, во Стратегијата е ставен акцент на: 

-Обезбедување заштита на природата во Македонија базирана на принципите на „Натура 2000“ мрежата преку засилена имплементација на Стратегијата за биолошка разновидност и Акциониот План; 

-Промовирање нова мрежа за мониторинг на животната средина; 
-Контрола на квалитетот на воздухот и да се намалат заканите по човековото здравје и функционирањето на екосистемите; 

-Да се воведе управување со водните ресурси и да се намали загубата на вода и влијанието од загадувањето како основа за развој на планови за управување со речни корита; 

-Да се поддржи шумски, земјоделски и рурален развој како основни економски активности во синергија со Планот за зачувување и управување на природните ресурси. 

	Националниот план за заштита на амбиентниот воздух (2013-2019);
	Главни цели на Планот се: 

-одржување на квалитетот на амбиентниот воздух во зоните каде што не се надминуваат граничните вредности на квалитет; 

-подобрување на квалитетот на амбиентниот воздух во зоните каде што се надминуваат граничните вредности за квалитет; 

-преземање на мерки за намалување на емисиите од определени стационарни извори на загадување; 

-усвојување на неопходни мерки за минимизирање и целосно отстранување на негативните ефекти врз квалитетот на амбиентниот воздух.  

	Втор Национален Еколошки Акционен План на Република Македонија; 


	Дефинирање на проблемите на животната средина и мерките и активностите потребни за нивно надминување за шест годишен период и создавање на флексибилна рамка за продолжување на процесот на приближување кон политиката на ЕУ во областа на животната средина, вклучување на целите на животната средина во секторските политики и насоки за еколошки одржлив пристап, зголемување на степенот на исполнување на обврските од регионалните и глобалните договори и отворање на нови перспективи и вклучувања во меѓународните системи за заштита на животната средина. 

	Национална Стратегија за земјоделство и рурален развој (2014-2020); 


	Главна цел на Стратегијата е зголемување на конкурентноста на македонското земјоделско производство и прехранбената индустрија, развој на руралните средини и одржливо управување со природните ресурси. 

Ориентација кон потребите на потрошувачите и пазарните сигнали, да ја зголеми својата ефикасност во работењето, економијата на обем и адаптибилност на промените во насока на обезбедување на производ со поголема додадена вредност кој е атрактивен и квалитативно поразличен од конкуренцијата. 

Во следниот период органското производство треба да ја подобри својата препознатливост на домашниот пазар и да ги зголеми капацитетите за пласман на надворешните пазари. Одржливото искористување на ресурсите и условите во шумарството во развојот на руралните заедници и зачувување и унапредување на шумскиот фонд, како и зголемување на аквакултурното производство во земјава особено од автохтоните видови, одржливото рибарење и заштита на рибите, ќе бидат дел од целите во одржливото управување и унапредување на природните ресурси и живиот свет. 

Клучните цели во насока на постигнување на одржливото управување и унапредување на природни ресурси и ублажување на влијанието на климатските промени во следниот период се: 

-Зачувување и унапредување на шумскиот фонд, 

-Зголемување на аквакултурното производство и одржливо рибарење 

-Заштита на животната средина преку спроведување на добри земјоделски практики – вкрстена сообразност, 

-Обезбедување на пазарно одржливо органско производство и поширока примена на агроеколошкиот пристап, 

- Биодиверзитет - заштита на автохтоните раси и сорти, 

-Ефикасно справување со отпадот од земјоделството, производство и употреба на обновливи извори на енергија во земјоделството 

-Прилагодување на земјоделскиот сектор кон климатските промени. 

Како особено перспективни во следниот период ќе се акцентира понатамошниот развој на цвеќарството и производството на зачински и лековити растенија преку што може да се активираат површините кои не се доволно плодни и структурни за одгледување на градинарски растенија, но и развојот на органско производство на градинарски култури. 

	Стратегија за одржлив развој на шумарството во Република Македонија (2006); 


	Главните насоки/цели утврдени со Стратегијата се: 

-Мултифункционално стопанисување со шумите и одржлив развој на шумарството; 

-Зголемување на придонесот на шумите и на другите поврзани добра и услуги во квалитетот на животот во руралните области; 

-Зголемување на јавните и социјалните функции на шумите и шумарството преку заедничка стратегија за развој, со севкупна валоризација на нејзините општокорисни и социјални функции; 

-Подобрување на можностите за изнаоѓање на национални и меѓународни фондови за поддршка на развојот на секторот 

-Подигнување на свеста за еколошките и социјалните вредности на шумите; 
Усогласување на шумарското законодавство со националните интереси и меѓународните обврски; 

-Преземање потребни економски, фискални, финансиски и институционални мерки со цел да се подобри ефикасноста на стопанисувањето со шумите; 

-Создавање потребни организациски структури за соодветен капацитет, заради обезбедување интегрирано управување со просторот; 

-Да се осигура соодветно јавно финансирање на активностите поврзани со одржливото стопанисување на шумите, одржувањето на заштитните и јавните функции на шумите; 

-Изработка на програми за адаптација на шумарство на климатските промени. 

	Национална Стратегија за води (2011-2041); 


	Главна цел на Стратегијата е зачувување на добра состојба на водата, спречување на загадувањето на водата, спречување на хидро-морфолошките промени и рехабилитација на статусот на водата каде што е нарушен. 

Посебните цели кои треба да се постигнат со интегрираното управување со водите во Република Македонија се: 

-Доволен квалитет на водата за пиење за јавно снабдување; 

-Потребни количини на вода со соодветен квалитет за разни комерцијални цели; 

-Заштита на луѓето и материјалните добра од штетните ефекти на водата; 

-Да се постигне и да се зачува добар статус на водата на површинските и подземните водни тела; 

-Заштита на водата и екосистемите зависни од вода; 

-Усогласување на мерките на управување со водите со корисниците на просторот од другите сектори; 

-Одржливо управување со водите со рационално и одржливо користење на водните ресурси. 

	Национална Стратегија за развој на туризмот (2009-2013); 


	Градење на имиџ на препознатлива европска дестинација за туризам, базиран на културното и природното наследство и препознатлива по производите со висок квалитет инкорпорирано во заедничко име – туристички производ на Македонија. 

Развој на производи и услуги (Препознатливи производи, Категоризација на сместувачките капацитети, Вински туризам, Рурален туризам, Култура и занаети, Бањи), Соодветен пристап и инфраструктура (Патна инфраструктура, Воздушен пристап); 
Управување и заштита на животната средина и културното наследство, Развој на туризмот преку јавно-приватно партнерство, како и подобрување на туристичката инфраструктура и туристичката понуда. 

	Национална стратегија за рурален туризам (2012-2017)
	Идентификување на концептот и стратегијата за развој, поставување на рамка за поттикнување на развојот како дел од севкупната туристичка понуда на Република Македонија, евиденција на сместувачки и угостителски објекти, зголемување на капацитетите, вработувањата и туристичката понуда во руралниот туризам. 

	Стратегија за развој на туризмот во источниот плански регион со акционен план (2016-2025)
	Стратешка област 1: Развој на човечки и институционални капацитети

СЦ1: Градење институционални капацитети за управување со ИПР како туристичка дестинација

СЦ 2: Развивање вештини и знаења кај работната сила за потребите на туристичкиот сектор во ИПР

Стратешка област 2: Туристичка инфраструктура

СЦ 1: Овозможување подобар пристап и движење на туристите низ ИПР

СЦ 2: Обезбедување сместувачки и угостителски капацитети кои ќе ги привлечат туристите во ИПР

СЦ 3: Инфраструктурно уредување на регионалните туристички атрактивности (локалитети)

Стратешка област 3: Туристичка понуда

СЦ 1: Развивање на туристички производи кои ќе ги привлечат туристите во ИПР

СЦ 2: Оптимизирање на заедничка корист на населението и бизнис секторот преку туризмот

Стратешка област 4: Маркетинг и брендирање

СЦ 1: Креирање позитивна слика за источниот плански регион како атрактивен географско-туристички простор

	Национална стратегија за Механизмот за чист развој (2008-2012)
	Една од целите на Националната стратегија за Механизмот за чист развој е олеснување на трансферот на инвестиции и технологии преку механизмот за чист развој за имплементација на проекти кои ги намалуваат емисиите на стакленички гасови (ревитализација на големи електрани, замена на гориво со природен гас, когенеративна постројка за централно греење, хидроцентрали, геотермална енергија). 

	Стратегијата за мониторинг во животната средина, 2004
	Целта на Стратегијата е мониторирање и известување за состојбата на сите медиуми на животната средина. 



	Стратегија за подигање на јавната свест во животната средина
	Подигнување на јавната свест за животната средина и подобрување на комуникацијата во секторот-животна средина. 




